stanford-oval/wikipedia huggingface dataset:
יורם וייס
ביוגרפיה

וייס נולד בתל אביב לאב שעבד כנציג משקיעים, לאחר שעלה לישראל מצ'כיה, ולאם משפטנית, שעלתה מגרמניה. הוא בוגר תיכון אליאנס בעיר.
את צעדיו הראשונים בעולם הרפואה עשה בעת שירותו הצבאי כמדריך חובשים בחיל הרפואה. את לימודי הרפואה, אותם סיים בשנת 1990, עשה בפקולטה לרפואה ע"ש רפפורט של הטכניון. ב-1995 השלים התמחות בהרדמה בבית החולים הדסה וארבע שנים אחר-כך, השלים התמחות בטיפול נמרץ באוניברסיטת פנסילבניה שבארצות הברית. נוסף על כך, הוא בוגר תוכנית "TRIUM MBA" - תוכנית משותפת של Stern NYU אוניברסיטת ניו יורק, בית הספר לכלכלה של לונדון וה-Haute Ecole De Commerce (HEC). בשנת 2018 סיים הכשרה בניהול ארגונים רפואיים, בהתאם לדרישת המועצה המדעית הישראלית.
בשנת 1994 החל וייס את דרכו במרכז הרפואי הדסה ומילא שם שורה של תפקידים מנהליים. בין היתר, שימש כרופא הראשי באגף הרדמה וטיפול נמרץ, ריכז את התוכנית להטמעת מערכת מחשוב לרישום רפואי (MetaVision-IMDSoft) והשתתף בצוות ההיגוי לשיתוף פעולה בין אינטל להדסה.
משנת 2006 ועד 2009 כיהן כראש המרכז לטיפול נמרץ כירורגי ובין השנים 2009 ל-2014 ניהל את מחלקת ההרדמה וטיפול נמרץ במרכז הרפואי הדסה עין כרם. תקופת ניהולו כללה את שנות האינתיפאדה השנייה ומאות מנפגעי הטרור של אותן שנים, בהם אזרחים רבים ומשרתי כוחות הביטחון, טופלו על ידי וייס וצוותו ביחידה לטיפול נמרץ ובאגף ההרדמה.
בשנת 2014, בזמן שהוביל את ועד הרופאים בבית החולים, התבקש על ידי מנכ"ל הדסה, ד"ר אביגדור קפלן, לנהל את בית החולים הדסה עין כרם. וייס נענה לבקשתו וקיבל על עצמו את תפקיד ניהול בית החולים. בכך, שינה את מסלול חייו המקצועי ובחר בדרך הניהולית על פני מסלול קליני ומחקרי.
בשנת 2021 מונה וייס לממלא-מקום מנכ"ל הדסה ומספר חודשים לאחר מכן, בחודש יוני 2022, נבחר על ידי דירקטוריון הדסה והנהלת ארגון נשות הדסה העולמי (HWZOA) לכהן באופן רשמי כמנכ"ל המרכז הרפואי הדסה.
ב 23 בינואר 2025, בעת טיסה למיאמי, אחד מנוסעי המטוס עבר התקף לב אשר טופל בהצלחה על ידי פרופסור וייס שהנחה את צוות המטוס לבצע נחיתת חירום באתונה, לאחר פינוי הנוסע לבית חולים מקומי המטוס המשיך בדרכו.
במהלך השנים, במקביל לתפקידיו בהדסה, שימש וייס כרופא מרדים בכיר, פרופסור עוזר בהרדמה ופרופסור עוזר קליני בהרדמה, ואף עסק במחקר בתחום נזק ריאתי וטיפול גנטי.
מלבד פרסומיו הרבים במסגרת מחקרית, וייס אף מילא מספר תפקידי עריכה במגוון כתבי עת יוקרתיים כגון "Contemporary Critical Care"‏ ו-"Anesthesiology Clinics of North America".
פרופ' וייס החזיק בשני מינויים בפקולטות לרפואה: פרופסור חבר בבית הספר לרפואה של האוניברסיטה העברית בירושלים, ישראל ועד לשנת 2015 פרופסור חבר-משנה באוניברסיטת פנסילבניה.
וייס מתגורר בתל אביב ונשוי לשירלי וייס דגני, מנהלת עסקית בחברת "Johnson & Johnson Vision Care" (ישראל ויוון). לזוג שני ילדים.
פרסים והצטיינויות

| שנה | פרס/הצטיינות |
| --- | --- |
1983-1985: נכנס לרשימת המצוינות של דיקן בית הספר לרפואה בטכניון
1987-1995: עמית במרכז לחינוך רפואי של אוניברסיטת בן-גוריון בנגב
1995: ציון לשבח על שירותיו כמתמחה ראשי במחלקת הרדמה וטיפול באוניברסיטה העברית
2002: פרס הארגון הציוני של נשות הדסה על הישג מחקרי יוצא דופן
2004 ו-2007: פרס הפקולטה למרצה מצטיין
2005: עמית באגודה לטיפול נמרץ מטעם החברה טיפול נמרץ
2007: פרס לשירות מיוחד לארגון מטעם ההסתדרות המדיצינית הדסה
2009: פרס של רשת המחקר האירופית למדעי יסוד בתחום הטיפול הנמרץ
הערות שוליים

↑  אדריאן פילוט,'"`UNIQ--nowiki-00000000-QINU`"'פרופ' זאב רוטשטיין, סיים את תפקידו כמנכ"ל הדסה, פרופ' יורם וייס ימונה למ"מ, באתר כלכליסט, 26 ביולי 2021
1 2  פרופ' יורם וייס נבחר למנכ"ל המרכז הרפואי הדסה, באתר וואלה, 14 ביוני 2022
↑  אביעד ברטוב, דרמה בגובה רב: מנכ"ל הדסה, פרופ' יורם וייס, הציל את חייו של נוסע באמצע טיסת אל על, באתר מדינט - בריאות ורפואה, ‏2025-01-23
↑  איריס ליפשיץ-קליגר,'"`UNIQ--nowiki-00000004-QINU`"'דרמה בטיסה למיאמי: מנכ"ל הדסה הציל חיי נוסע שעבר התקף לב, באתר ynet, 23 בינואר 2025
| --- | --- |
בקרת זהויות :  GND: 1032099216  VIAF: 282775053   WorldCat (עם VIAF): 282775053
תומאס אלמס

| --- | --- |
אין תמונה חופשית
 לידה:  15 בספטמבר 1996  (בן 28)
 מדינה:  קנדה 
 תקופת הפעילות:  מ-2015
 פרופיל ב-IMDb
 
תומאס אלמס (באנגלית: Thomas Elms; נולד ב-15 בספטמבר 1996) הוא שחקן ודוגמן קנדי.
ביוגרפיה

אלמס נולד בוונקובר, קולומביה הבריטית בקנדה ב-15 בספטמבר 1996. למד באוניברסיטת קולומביה הבריטית.
קריירה

הופעתו הראשונה על המסך הייתה בשנת 2015 בסרט הקצר "Their Son Ryan". בשנת 2016 הופיע לראשונה על מסך הטלוויזיה בסדרת הטלוויזיה "Aftermath". שנה לאחר מכן הופיע בעונתה השנייה של סדרת הטלוויזיה טיימלס.
בשנת 2018 התארח בסדרת הטלוויזיה "Aurora Teagarden Mysteries" ושיחק בתפקיד משנה סרט הקולנוע אני עדיין רואה אותך לצד ריצ'רד הרמון ובלה ת'ורן.
בשנת 2019 התארח בפרק בסדרת הטלוויזיה "Project Blue Book". באותה שנה שיחק בסרט הקולנוע "Spiral",
והחל לשחק בתפקיד ראשי בסדרת הטלוויזיה המסדר על לביטולה לאחר תום העונה השנייה. בשנת 2020 שיל בסדרת הטלוויזיה מולדת: פורט סאלם.
באוגוסט 2021 פורסם כי אלמס לוהק לתפקיד חוזר בסדרת הטלוויזיה "Skymed".
בפברואר 2022 לוהק אלמס לתפקיד בסרטו של ג'ורג' קלוני, הבחורים בסירה. הוא גילם את החותר צ'אק דיי שיחד עם קבוצתו זכה במדליית הזהב באולימפיאדת ברלין.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | אני עדיין רואה אותך (אנ') | בריאן |  |
| 2019 | Spiral | מתיו |  |
| 2023 | הבחורים בסירה | צ'אק דיי |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2016 | Aftermath | ג'וש סניור | פרק: "The Barbarous King" |
| 2017 | טיימלס | איש בבר | פרק: "The Red Scare" |
| 2018 | Aurora Teagarden Mysteries: The Disappearing Game | קלייטון האריסון | סרט טלוויזיה של הולמרק |
| 2019 | פרויקט הספר הכחול (אנ') | חייל מס' 3 | פרק: "War Games" |
| 2019–2020 | המסדר (אנ') | האמיש דיוק | תפקיד ראשי (2 עונות); 18 פרקים |
| 2020 | Motherland: Fort Salem | קלייב גרלנד | 4 פרקים |
| 2022–2025 | SkyMed | נוואק | תפקיד ראשי (3 עונות); 27 פרקים |
הערות שוליים

↑  Mbuthia, Mercy (2021-06-10). "Thomas Elms' biography: age, birthday, height, partner, movies". Legit.ng - Nigeria news. (באנגלית). נבדק ב-2021-08-18.
↑  Thomas Elms Net Worth, Age, Bio, Height, Personal Life, Career, Dailybiographyandnews, ‏1 בנובמבר 2021
↑  Thomas Elms Bio, Wiki, Age, Height, Brother, Wife, The Order, Net Worth, InformationCradle, ‏1 ביוני 2020
↑  Who is Thomas Elms? Netflix 'The Order' Hamish Duke's Bio, The Biography, ‏6 בנובמבר 2021
↑  Thomas Elms (Actor) Net Worth, Bio, Girlfriend, Age, And Wikipedia | Wealthy Celebrity, Wealthy Celebrity, ‏3 במאי 2021
↑  Frank Scheck,'"`UNIQ--nowiki-00000007-QINU`"'The Hollywood Reporter, The Hollywood Reporter, ‏3 בספטמבר 2018
↑  Samuel Spencer,'"`UNIQ--nowiki-00000009-QINU`"'The Order on Netflix cast: Who plays Hamish in The Order? Who is Thomas Elms?, Express.co.uk, ‏6 בפברואר 2019
↑  Andy Swift,'"`UNIQ--nowiki-0000000B-QINU`"'TVLine, TVLine, ‏6 באוקטובר 2020
↑  Denise Petski,'"`UNIQ--nowiki-0000000D-QINU`"'Deadline, Deadline, ‏4 באוגוסט 2021
↑  Justin Kroll,'"`UNIQ--nowiki-0000000F-QINU`"'Deadline, Deadline, ‏4 בינואר 2022
↑  Ellenbogen, Rachael (2019-03-06). "Meet 'The Order' Cast Before Netflix Series Premiere". International Business Times. נבדק ב-2021-02-15.
ירדנה עובדיה (רופאה)

| --- | --- |

פרופסור ירדנה עובדיה, 2019
 לידה:  22 באוקטובר 1930 (בת 94) סופיה, בולגריה 
 עלתה לישראל:  1954
 לימודי רפואה:  סופיה 
 תפקידים:  ניהול מחלקת נשים ויולדות במרכז רפואי רבין
 מחלקות ובתי חולים:  מייסדת ומנהלת של מחלקת נשים ויולדות במרכז רפואי רבין
 בן זוג:  ד"ר לאו עובדיה
 מספר צאצאים:  2
 
ירדנה עובדיה (נולדה ב-22 באוקטובר 1930) היא רופאה ישראלית, הקימה וניהלה את מחלקת נשים ויולדות במרכז רפואי רבין.
רקע

עובדיה נולדה ב-1930 בורצה בולגריה.  אביה היה מפקח תחנות רכבת, ואימה מורה. היא הבת הבכורה ויש לה אחות צעירה ממנה בשלוש שנים, מורה במקצועה. אחרי שסיימה בית ספר תיכון עברה עם משפחתה לסופיה, שם החלה לימודי רפואה.  במהלך לימודי הרפואה הכירה את ד"ר לאו עובדיה והשניים נישאו.  בשנת 1954 סיימה את לימודי הרפואה בבולגריה ובשנת 1955 עלתה לישראל עם בעלה, ביתה שהייתה אז בת 11 חודשים, והורי בעלה.  כשהגיעה לישראל התגוררה עם משפחתה ברחוב דרך הטייסים בתל אביב בדירת סוכנות, ולאחר מכן עברו להתגורר בבית החולים בילינסון, בצריפי מגורי אחיות ובבנין הפרסונל.  בשנת 1965 עברו להתגורר בדירה שקנו בפתח תקווה.
עובדיה מונתה בשנת 1978 לתפקיד מנהלת בית החולים לנשים ויולדות במרכז הרפואי בילינסון.
עובדיה הייתה חלק מקבוצת רופאים שעלו לארץ מבולגריה ובמשך שנים רבים מהם היו מנהלי מחלקות בבילינסון וברחבי הארץ.  בעלה, ד״ר לאו עובדיה, רופא מרדים, ניהל את מחלקה הרדמה וטיפול נמרץ בבית החולים הלל יפה בחדרה.
עובדיה הייתה לאישה הראשונה בישראל שמונתה לתפקיד ניהול מחלקת נשים ויולדות. היא מילאה תפקיד זה עד שנת 1996. במהלך השנים בהן הייתה מנהלת בית החולים לנשים ויולדות, פוצלה המחלקה למספר יחידות, תוך הענקת מינויים רשמיים של מנהלי יחידות מטעם הנהלת שירותי בריאות כללית, מה שנחשב אז כתקדים בישראל. שיטה זו פרצה את הדרך למינוי נשים רבות אחרות כמנהלות מחלקות נשים ברחבי הארץ. בשנים 1983–1992 הייתה גם חברת ועד האיגוד הישראלי למיילדות וגינקולוגיה מטעם ההסתדרות הרפואית בישראל.
בשנת 2022 זכתה לעיטור מיוחד מטעם האיגוד הרפואי למיילדות וגינקולוגיה על היותה האישה הראשונה שפרצה את מחסום השליטה הגברית בהובלת רפואת הנשים בישראל.
לעובדיה שני ילדים, רני עובדיה פסיכולוגית קלינית ופסיכותרפיסטית וד"ר דרור עובדיה, מנהל המחלקה האורתופדית בבית החולים דנה-דואק לילדים בתל אביב.
הערות שוליים

↑  פרופ' רוני מימון, שנה טובה וקריאה מהנה, באתר רשת רפואה Mednet
↑  מערכת Mednet, אותות הוקרה שחולקו בכנס האיגוד, באתר רשת רפואה Mednet
אסנת ולפיש, מנהלת בית חולים לנשים במרכז רפואי רבין, וירדנה עובדיה, המנהלת הראשונה של מחלקת נשים בבית החולים
גאי ריצ'י

| --- | --- |

גאי ריצ'י
 לידה:  10 בספטמבר 1968 (בן 56) הטפילד, הממלכה המאוחדת 
 סוגה מועדפת:  דרמה, קומדיה שחורה 
 מדינה:  הממלכה המאוחדת 
 תקופת הפעילות:  מ-1995 
 מקום לימודים:  בית ספר סיבפורד  Stanbridge Earls School  Windlesham House School 
 בן או בת זוג:  מדונה (22 בדצמבר 2000–21 בנובמבר 2008)  ז'קוי איינסלי (2015–?) 
 צאצאים:  דייוויד בנדה מוואלה סיקונה ריצ'י, רוקו ריצ'י, Rafael Ritchie 
 מספר צאצאים:  2 
 פרסים והוקרה:  פרס אדגר (2000)  פרס פטל הזהב - הסרט הגרוע ביותר (2002)  פרס פטל הזהב לבמאי הגרוע (2002) 
 פרופיל ב-IMDb
 
גאי ריצ'י (באנגלית: Guy Ritchie; נולד ב-10 בספטמבר 1968) הוא איש עסקים, במאי, מפיק ותסריטאי קולנוע אנגלי. זוכה פרס אמפייר לבמאי הבריטי הטוב ביותר (פעמיים – 1999, 2001) ופרס אדגר לתסריט שכתב ללוק, סטוק ושני קנים מעשנים (2000).
ביוגרפיה

ריצ'י נולד בהאטפילד, הרטפורדשייר, אנגליה לאמבר וג'ון ריצ'י. יש לו אחות מבוגרת בשם טביתה ואח למחצה בשם קווין שנולד לאימו ונמסר לאימוץ. הוריו התגרשו ונישאו לאחרים.
ריצ'י אובחן כדיסלקט. הוא סולק מבית הספר בגיל 15, עקב שימוש בסמים, אך אביו טען שזה משום שנעדר משיעורים.
קריירה

בשנת 1995, כתב וביים סרט קצר בשם "המקרה הקשה". ב-1998, יצא לאקרנים
סרטו המקצועי הראשון של ריצ'י שזכה להוקרה, "לוק, סטוק ושני קנים מעשנים". הסרט הוערך בשל השנינות שבו והביקורות היללו אותו.
בשנת 2000, יצא סרטו השני, "סנאץ'", נתמך על ידי אולפן הוליוודי מרכזי וכוכביו המרכזיים היו בראד פיט, בניסיו דל טורו ודניס פרינה. ב-2002 כתב וביים את הסרט "סחף חושים" בכיכובה של מדונה.
בשנת 2005 ביים סרט הקרוי Revolver, שדמה בסגנונו לסרט "לוק, סטוק ושני קנים מעשנים". בשנת 2008 יצא הסרט "רוקנרולה" אותו ביים, ובאותה שנה החל גם לעבוד על סרט המהווה אינטרפרטציה לדמותו הספרותית של שרלוק הולמס ובו כיכבו רוברט דאוני ג'וניור וג'וד לאו. בשנת 2009 יצא סרטו "שרלוק הולמס" וב-2011 יצא סרט ההמשך "שרלוק הולמס: משחק הצללים".
בשנת 2015, כתב ביים והפיק את הסרט "שם קוד מ.ל.א.ך". בשנת 2017 יצאו סרטו "קינג ארתור: אגדת החרב" שביים וכתב ומככבים בו צ'ארלי האנם, ג'וד לאו, אריק באנה ודג'ימון הונסו. ב-2019 יצאו סרטיו "הג'נטלמנים" ו"אלאדין" בכיכובו של ויל סמית' בתור הג'יני. בשנת 2021, כתב ביים והפיק את הסרטים "שומר טינה" ו"מבצע פורצ'ן: תרגיל מלחמה".
ב-2022 החל לעבוד על הפקת הסרט "היחידה ללוחמה לא ג'נטלמנית" ("The Ministry of Ungentlemanly Warfare") עם הנרי קאוויל, איזה קונזאלס ואחרים. הסרט מבוסס על ספר באותו שם מאת ג'יילס מילטון, שעלילתו מתרחשת באביב 1939, כשנוסד בלונדון ארגון חשאי ביותר: מטרתו הייתה לתכנן את השמדת מכונת המלחמה של היטלר באמצעות פעולות חבלה מרהיבות, המבוצעות על ידי שישה גברים. אחד מהם, ססיל קלארק, היה מהנדס אמן וממציא. כישרונותיו מתועלים לבניית הפצצה המלוכלכת ששימשה לרצוח את הנאצי החביב על היטלר, ריינהרד היידריך. אדם נוסף, ויליאם פיירברן, היה פנסיונר מנומס עם תשוקה יוצאת דופן: הוא היה המומחה המוביל בעולם להרג שקט, שנשכר לאמן את לוחמי הגרילה המוצנחים מאחורי קווי האויב. בהנהגת הסקוטי קולין גובינס, הגברים האלה - יחד עם שלושה אחרים - יצרו חוג פנימי, שבסיוע קבוצת נשים, שינו לבדם את מהלכה של מלחמת העולם השנייה ונבחרה על ידי וינסטון צ'רצ'יל עצמו.
בנובמבר 2024, פורסם כי הסרט הבא של ריצ'י, Wife & Dog, בו יככבו בנדיקט קמברבאץ', רוזמונד פייק ואנתוני הופקינס, זוכי ומועמדי אוסקר. עלילת הסרט מתמקדת בעולם האריסטוקרטיה הבריטית ומזכירה את הסגנון של ריצ'י בסרט ובסדרה "הג'נטלמנים", עם עיסוק בצבעוניות ובבגידות פנימיות. הצילומים צפויים להתחיל בפברואר 2025 בבריטניה. ריצ'י כתב את התסריט ויפיק את הסרט.
בפברואר 2025 הוכרז כי סדרת הפשע "MobLand" של ריצ'י תעלה לשידור ב-30 במרץ 2025 בפרמאונט+. עלילת הסדרה מתמקדת בשתי משפחות פשע יריבות מלונדון עם עסקים גלובליים.
חיים אישיים

ב-18 במאי 2000, נעצר ריצ'י על תקיפה של בחור בן 20 מחוץ לקנזינגטון.
ב-22 בדצמבר 2000, הוא והזמרת מדונה נישאו בטירה עתיקה בסקוטלנד. באוגוסט אותה שנה נולד בנם רוקו, וב-2006,הם אימצו ילד מלאווי בשם דייוויד. לאחר נישואיו למדונה החל ריצ'י לביים את הקליפים לשיריה. ב-2008 הודיעו השניים כי נפרדו.
בשנת 2010, הוא פגש את הדוגמנית ז'קוי איינסלי. הם נישאו ב-30 ביולי 2015 ויש להם שלושה ילדים: רפאל (נולד ב-2011), רבקה (נולדה ב-2012) ולוי (נולד ב-2014).
ביולי 2020, נשלל רישיונו של ריצ'י לחצי שנה לאחר שנתפס מדבר בטלפון הנייד בזמן הנהיגה.
יחסו ליהדות

בתקופת נישואיו למדונה בהשפעת אשתו למד ריצ'י באופן קבוע את תורת הסוד היהודית, הקבלה, ב"מרכז הקבלה" של הרב פיליפ ברג בלוס אנג'לס. אחד ממוריו שם אף טען שהוא נימול אז, לפי דרישת מדונה. משנפרדו השניים ב-2008, הסברה הייתה שריצ'י עזב גם את ענייני הדת היהודית, אך מסתבר שלא זה היה המצב. שנים לאחר הפרידה, כשכבר היה מאורס לאיינסלי, תרם כסף רב לבניית מקווה יהודי, באחד משני בתי האחוזה המפוארים שלו במרכז לונדון. ב-2013, הוא ומדונה חגגו ביחד בר מצווה, בניו יורק, לבנם המשותף ריקו. כמו כן, ריצ'י מדבר עברית, הן בזכות לימודי ה"קבלה" והן בזכות מורה פרטית לעברית, תושבת חיפה לשעבר, המלמדת אותו וכיום גם את אשתו השנייה איינסלי. ולבסוף, הוא ואיינסלי קראו לשלושת ילדיהם בשמות עבריים: רפאל, רבקה ולוי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | לוק, סטוק ושני קנים מעשנים | במאי ותסריטאי | גם מלהק |
| 2000 | סנאץ' | במאי ותסריטאי |  |
| 2002 | סחף חושים | במאי ותסריטאי | פרס פטל הזהב לבמאי הגרוע ביותר |
| 2005 | אקדח | במאי ותסריטאי |  |
| 2008 | רוקנרולה | במאי, תסריטאי ומפיק |  |
| 2009 | שרלוק הולמס | במאי | מועמד פרס סאטורן לבמאי הטוב ביותר |
| 2011 | שרלוק הולמס: משחק הצללים | במאי |  |
| 2015 | שם קוד מ.ל.א.ך | במאי, תסריטאי ומפיק |  |
| 2017 | קינג ארתור: אגדת החרב | במאי, תסריטאי ומפיק |  |
| 2019 | אלאדין | במאי ותסריטאי | מועמד פרס סאטורן לבמאי הטוב ביותר |
| 2020 | הג'נטלמנים | במאי, תסריטאי ומפיק |  |
| 2021 | שומר טינה | במאי, תסריטאי ומפיק |  |
| 2022 | מבצע פורצ'ן: תרגיל מלחמה | במאי ותסריטאי |  |
| 2023 | החוזה | במאי, תסריטאי ומפיק |  |
| 2024 | היחידה ללוחמה לא ג'נטלמנית | במאי, תסריטאי ומפיק |  |
| 2025 | In the Grey | במאי, תסריטאי ומפיק |  |
| 2025 | Fountain of Youth | במאי ומפיק |  |
| TBA | Hercules | במאי |  |
פילמוגרפיה > טלוויזיה

| שנה | סדרה/תוכנית | תפקיד |
| --- | --- | --- |
| 2024 | הג'נטלמנים | יוצר |
הערות שוליים

↑  Andreas Wiseman, Benedict Cumberbatch, Rosamund Pike & Anthony Hopkins To Star In Guy Ritchie & Black Bear’s ‘Wife & Dog’ About The “Back-Stabbing World Of The British Aristocracy”, Deadline, ‏2024-11-12 (באנגלית אמריקאית)
↑  Ethan Shanfeld, Guy Ritchie’s ‘MobLand’ — Starring Tom Hardy, Pierce Brosnan and Helen Mirren — Sets March Premiere on Paramount+, Variety, ‏2025-02-26 (באנגלית אמריקאית)
↑  "Guy Ritchie kits out mansion with Orthodox Jewish bath", Daily Star, יוני 2013
↑  "Madonna and Guy Ritchie reunite to celebrate son's barmitzvah", The JC, יולי 2013
↑  לא נגענו: גאי ריצ'י מתעקש להתראיין בעברית, באתר ynet, 23 במאי 2019
↑  Lucy Cohen Blatter,'"`UNIQ--nowiki-0000000A-QINU`"'Hebrew Is Guy Ritchie's Secret Language of Love, The Forward
| פרס פטל הזהב לבמאי הגרוע ביותר |
| --- | --- | --- |
| 1980–1999 | רוברט גרינוולד (1980) ‏•‏‏ מייקל צ'ימינו (1981) ‏•‏‏ קן אנאקין / טרנס יאנג (1982) ‏•‏‏ פיטר סאדי (1983) ‏•‏‏ ג'ון דרק (1984) ‏•‏‏ סילבסטר סטאלון (1985) ‏•‏‏ פרינס (1986) ‏•‏‏ נורמן מיילר / איליין מאי (1987) ‏•‏‏ בלייק אדוארדס / סטיוארט רפיל (1988) ‏•‏‏ ויליאם שאטנר (1989) ‏•‏‏ ג'ון דרק (1990) ‏•‏‏ מייקל להמן (1991) ‏•‏‏ דייוויד סלצר (1992) ‏•‏‏ ג'ניפר לינץ' (1993) ‏•‏‏ סטיבן סיגל (1994) ‏•‏‏ פול ורהובן (1995) ‏•‏‏ אנדרו ברגמן (1996) ‏•‏‏ קווין קוסטנר (1997) ‏•‏‏ גאס ואן סנט (1998) ‏•‏‏ בארי זוננפלד (1999) |  |
| 2000–2019 | רוג'ר כריסטיאן (2000) ‏•‏‏ טום גרין (2001) ‏•‏‏ גאי ריצ'י (2002) ‏•‏‏ מרטין ברסט (2003) ‏•‏‏ פיטוף (2004) ‏•‏‏ ג'ון מלורי אשר (2005) ‏•‏‏ מ. נייט שאמלאן (2006) ‏•‏‏ כריס סיברסון (2007) ‏•‏‏ יובה בול (2008) ‏•‏‏ מייקל ביי (2009) ‏•‏‏ מ. נייט שאמלאן (2010) ‏•‏‏ דניס דוגן (2011) ‏•‏‏ ביל קונדון (2012) ‏•‏‏ אליזבת בנקס, סטיבן בריל, סטיב קאר, ראסטי קנדייף, ג'יימס דאפי, גריפין דאן, פיטר פארלי, פטריק פורסברג, וויל גרהם, ג'יימס גאן, בוב אודנקירק, ברט ראטנר וג'ונתן ואן טולקן (2013) ‏•‏‏ מייקל ביי (2014) ‏•‏‏ ג'וש טראנק (2015) ‏•‏‏ דינש ד'סוזה וברוס סקולי (2016) ‏•‏‏ טוני ליאונדיס (2017) ‏•‏‏ איתן כהן (2018) ‏•‏‏ טום הופר (2019) |  |
| 2020–הווה | סיה (2020) ‏•‏‏ כריסטופר אשלי (2021) ‏•‏‏ משין גאן קלי ומוד סאן (2022) ‏•‏‏ רייס פרייק-ווטרפילד (2023) |  |
| --- | --- |
בקרת זהויות :  NLI: 987007365004005171  PLWABN: 9810642119805606  BIBSYS: 99062399  BNE: XX1490475  BnF: cb141322921 (data)  CiNii: DA12287071  GND: 132246635  ICCU: UBOV491095  ISNI: 0000 0000 7840 4102  LCCN: nr99021758  LNB: 000287131  MusicBrainz: 96b8233a-c035-4df5-98e4-faa886389783  NKC: xx0079849  NLA: 42512818  NLK: KAC201202014  NTA: 181296209  SUDOC: 066756286  ULAN: 500474270  VIAF: 33154143   WorldCat (עם VIAF): 33154143
בן אדמה

בן אדמה הוא פיוט מאת רבי יהודה הלוי או רבי אברהם אבן עזרא. הפיוט עוסק בשנותיו של האדם, ומסקנתו היא שעל האדם לזכור את אחריתו כבר בשנותיו המוקדמות, וחשיבתו תהיה בשכר שנועד לו בעולם הבא. הרעיון רמוז כבר בתחילת השיר "בֶּן אֲדָמָה יִזְכֹּר בְּמוֹלַדְתּוֹ, כִּי לְעֵת קֵץ יָשׁוּב לְיוֹלַדְתּוֹ", והוא נאמר שוב בסיומו "אַשְׁרֵי אִישׁ נֶחְשָׁב כְּגֵר תּוֹשָׁב, אֵין בְּלִבּוֹ רַעְיוֹן וְלֹא מַחְשָׁב, רַק בְּאַחְרִית נַפְשׁוֹ וּמַשְׂכֻּרְתּוֹ". 
גם מילותיו הראשונות של השיר, בהן מכונה האדם "בן אדמה" באו לשם דגש זה, האדם בא מן האדמה ואליה ישוב, כדברי הפסוק בספר בראשית, פרק ג', פסוק י"ט: ”עַד שׁוּבְךָ אֶל הָאֲדָמָה כִּי מִמֶּנָּה לֻקָּחְתָּ כִּי עָפָר אַתָּה וְאֶל עָפָר תָּשׁוּב.”
רעיון זה מצוי בדבריו של עקביא בן מהללאל בפרקי אבות:
”עקביא בן מהללאל אומר, הסתכל בשלשה דברים ואין אתה בא לידי עבירה.
דע, מאין באת, ולאן אתה הולך, ולפני מי אתה עתיד ליתן דין וחשבון.
מאין באת, מטפה סרוחה.
ולאן אתה הולך, למקום עפר רמה ותולעה.
ולפני מי אתה עתיד ליתן דין וחשבון, לפני מלך מלכי המלכים הקדוש ברוך הוא.”
רבנו יונה מפרש באופן דומה את המשנה, מסכת אבות, פרק ה', משנה כ"א המונה את שנות האדם, ככל ששנותיו מתאחרות מצופה ממנו יותר להבין את תכלית חייו
”בן ששים לזקנה, בן שבעים לשיבה, בן שמונים לגבורה, בן תשעים לשוח, בן מאה כאילו מת ועבר ובטל מן העולם”.
הפיוט מושר בקהילות רבות בליל יום הכיפורים, וזכה למספר לחנים. בחלק מהקהילות משמש הבית הראשון כרפרן, והוא מושר לאחר כל בית, וכך העיד רבי שמואל די אוזידא.
השיר מצוטט בספרו של הרב חיים סבתו, כעפעפי שחר.
ראו גם

לא לעולם חוסן
משנת עקביא בן מהללאל
הערות שוליים

↑  כך לדעת עזרא פליישר.
↑  כך יוחס במחזורים רבים, וכך מבואר בספר מדרש שמואל על פרקי אבות פרק ה משנה כא: 

עוד כתב החכם הרב רבי אברהם בן עזרא בפיוט אשר עשה סדר מדרגות שנות האדם וימיו לא לעניין הלימוד כי אם כפי תכונות השנים וטבעיו באופן אחר. ואזכרהו לך פה כי הוא מאמר נחמד ויפה עשאו ליום הכפורים. ותארו כן:

בן אדמה יזכור למולדתו, כי לעת קץ ישוב ליולדתו:

קום והצלח אמרו לבן חמש. מעלותיו עולים עלות שמש. בן שדי אם ישכב ואל ימש. צוארי אב ייקח למרכבתו, כי לעת קץ וכו':

מה תאיצון מוסר לבן עשר. עוד מעט קט יגדל ויוסר. דברו לו חן חן ויתבשר. שעשועיו יולדיו ומשפחתו, (כי וכו'):

מה נעימים ימים לבן עשרים, קל כעופר דולג על ההרים. בז למוסר לועג לקול מורים. יעלת חן חבלו ומלכודתו. (כי וכו'):

בן שלשים נפל ביד אשת. קם והביט הנו ביד רשת. לחצוהו סביב בני קשת. משאלותיו בניו ולב אשתו, (כי וכו'):

נע ונכנע משיג לארבעים. שש בחלקו אם רע ואם נעים. רץ לדרכו ויעזוב לרעים. עמלו ויעמוד במשמרתו, (כי וכו'):

בן חמשים יזכור ימי הבל. יאבל כי קרבו ימי אבל. בז בעיניו את כל יקר תבל. כי יפחד פן קרבה עתו, (כי וכו'):

שאלו מה היה לבן ששים. אין מעשיו ברים ושרשים, כי ידיו דלים ונחלשים. לא יקומון אתו במלחמתו, (כי וכו'):

אם שנותיו נגעו אלי שבעים. אין דבריו נראים ונשמעים. רק למשא יהיה עלי רעים, מעמס על נפשו ומשענתו, (כי וכו'):

בן שמונים טורח עלי בניו, אין לבבו עמו ולא עיניו, בז ולעג לבניו ולשכניו, ראש בכוסו ולענה פתו, (כי וכו'):

אחרי זה כמת יהי נחשב. אשרי איש נחשב כגר תושב. אין בלבו רעיון ולא מחשב. רק באחרית נפשו ומשכרתו. כי לעת קץ ישוב ליולדתו:
↑  משנה,'"`UNIQ--nowiki-00000003-QINU`"'מסכת אבות,'"`UNIQ--nowiki-00000003-QINU`"'פרק ג', משנה א'
↑  ראו כאן
↑  ספר מדרש שמואל על פרקי אבות פרק ה משנה כא, ועיין הערה 2
↑  ראו כאן
נטעאל בנדל

| --- | --- |

 לידה:  17 בינואר 1989 (בן 36) 
 מדינה:  ישראל ישראל
 השכלה:  ישיבת אמי"ת אורות שאול  אוניברסיטת תל אביב 
 מעסיק:  ישראל היום, הארץ, מקור ראשון, ידיעות אחרונות, ynet
 קישורים חיצוניים
 פייסבוק:  netael.bandel
 טוויטר (X):  netaelbandel
 
נטעאל משה בָנדל (נולד ב־17 בינואר 1989, ה'תשמ"ט) הוא כתב ופרשן משפט של ynet ושל ידיעות אחרונות. קודם לכן שימש כתב המשפט של העיתונים ישראל היום, הארץ ומקור ראשון, הארץ, כתב באתר כיפה ועוד.
ביוגרפיה

נולד לאסתר ויהודה בנדל וגדל בכפר הרא"ה. למד בישיבת ההסדר אורות שאול. שירת בחיל הים, תחילה כלוחם בספינות הדבורים. בשל גילוי של לקות שמיעה הועבר לשרת במערך דובר צה"ל של החיל. בעל תואר ראשון בחינוך ותואר שני בחוג למדע המדינה באוניברסיטת תל אביב. שימש תחילה ככתב בעלון עולם קטן. בהמשך, בשנים 2012–2014, שימש כתב מגזין באתר כיפה. לאחר מכן, מקיץ 2014, שימש עורך משנה ומקים תוכניות בערוץ 20 שהוקם באותה עת (בהן "הפטריוטים"). כן שימש עורך יומן הצוהריים ותוכניות נוספות ברדיו גלי ישראל.
ביוגרפיה > כתב משפט

בין השנים 2016–2019 שימש בנדל כתב משפט ומשטרה בעיתון מקור ראשון ובאתר Nrg, וכן כתב לענייני העיר ירושלים. במסגרת זו חשף אירוע בו סירבו פרקליטים בשירות המדינה לייצג אותה מול ארגון הטרור חמאס, הפרת הסדר עם עד מדינה שהפליל ארגון פשע, נוהל שהפעילה הנהלת בתי המשפט להסרת פרסומים לא רצויים, תופעת אונס לאומני – פרסום שעורר הדים ציבוריים נרחבים, הסמכה עצמית של מבקר המדינה לבקרת זכויות אדם במדינת ישראל, אירוע בו נחקר שניסה להתאבד הוחתם על הסדר עד מדינה בפרשת ישראל ביתנו, הפסקת פעילותם של חמישים ושמונה מדובבי משטרה בשל ליקויים, ועוד. לקראת סיום עבודתו פרסם פרויקט נרחב תחת הכותרת: "קיצור תולדות האקטיביזם השיפוטי בישראל".
באוגוסט 2019 החל לשמש כתב המשפט של העיתון הארץ. במסגרת זו חשף בנדל בדיקה שערכה המשטרה לשיחות בין אתי כרייף לשופט העליון יוסף אלרון בפרשת מין תמורת מינוי, פורום משפטנים חיצוניים שהקים היועץ המשפטי לממשלה אביחי מנדלבליט לדיונים בתיקי נתניהו, פעילות הנהלת בתי המשפט להעלמת כתבות ביקורתיות נגד שופטים, הוראתו של היועץ מנדלבליט ללהב 433 שלא לחקור את חוקרי ניר חפץ, פגישות שערך שופט העליון חאלד כבוב עם תומכי טרור, הקווים האדומים של מנדלבליט בהסדר הטיעון עם בנימין נתניהו, תחקיר נרחב על מחדלי חקירה בתיק האונס באולם האירועים – שעורר הדים, מסרונים ששלח מנדלבליט לבכיר במשטרה בטענה שהסיתו נגדו, תחקיר על חקירה משפילה ומאיימת שעברו נשים שהתלוננו נגד נאשם בשוחד מיני, חשיפת הטבות סיקור של אילן ישועה מנכ"ל וואלה לשרי הממשלה, ועוד.
ביולי 2022 החל בנדל לשמש כתב המשפט של העיתון ישראל היום.
בספטמבר 2024 הודיע שיעזוב את העיתון ישראל היום ויעבור לשמש כתב ופרשן משפט של ynet וידיעות אחרונות.
חיים אישיים

נשוי לאפרת דודקביץ ואב לשתי בנות ובן. מתגורר בירושלים.